Λοχαγός Μαρκ

Ο Λοχαγός Μαρκ (πρωτότυπο: Il Comandante Mark) των "Λύκων του Οντάριο" είναι χαρακτήρας κόμικς που δημιουργήθηκε το 1965, από το ιταλικό καλλιτεχνικό στούντιο των EsseGesse και είναι ενταγμένος στο πλαίσιο ηρώων οι οποίοι μάχονται για την Ανεξαρτησία των ΗΠΑ από τους Άγγλους αποικιοκράτες, στα τέλη του 18ου αιώνα. Οι ίδιοι δημιουργοί είχαν εμπνευστεί, μια δεκαετία νωρίτερα (1954) το χαρακτήρα Μπλεκ (Il Grande Blek Macigno), αλλά όταν τα δικαιώματα εκείνου του ήρωα -μέσω του εκδοτικού οίκου Dardo- δόθηκαν αλλού, οι τρεις καλλιτέχνες (Pietro Sartoris, Dario Guzzon και Giovanni Sinchetto) επανήλθαν με έναν πανομοιότυπο χαρακτήρα. Στην πορεία της έκδοσης, την τριάδα των δημιουργών συμπλήρωσε η ζωγράφος Lina Buffolente.

Πρωταγωνιστές

Ο Μαρκ είναι μελαχρινός και μυώδης νέος άνδρας, με ύψος περί το 1,85 μ., αξιωματικός του στρατού των Αμερικανικών αποίκων που μάχονται για την ελευθερία. Το άντρο του βρίσκεται στη Λίμνη Οντάριο και είναι ένα φρούριο χτισμένο πάνω σε μικρή νησίδα, στο κέντρο της λίμνης. Ουσιαστικά ο Μαρκ είναι ορφανός, γαλλικής καταγωγής. Κατα τη διαρκεια πολέμου μεταξυ Γαλλιας και Αγγλιας, το αγγλικο ναυτικο βυθισε ενα γαλλικο επιβατικο πλοιο. Ο πατερας του Μαρκ, που ηταν μωρό τοτε, προσπαθησε να τον σώσει από το ναυάγιο και πνίγηκε. Ο Μαρκ σωθηκε απο εναν αλλο επιβατη του πλοιου, εναν δασκαλο ξιφασκιας, που αποφασισε να τον μεγαλωσει ως θετος πατερας. Ο νεος πατερας δεν ηξερε το πραγματικο ονομα του μικρου και τον ονομασε Μαρκ, χωρις να του δωσει οικογενοιακο ονομα. Ο Μαρκ μεγάλωσε στα χέρια του θετου πατερα του, που του δίδαξε γραφή, ανάγνωση και τον εκπαίδευσε στη χρήση όπλων, με συνέπεια να εξελιχθεί σε δεινό ξιφομάχο. Ο θετος πατερας συμμετειχε σε επανασταση εναντιον των Αγγλων στις Αμερικανικες αποικιες τους και εκετελεστηκε. Μετά το θάνατο του, ο Μαρκ εντάχθηκε στον Αμερικανικό στρατό και έγινε ένας από τους ηγέτες των επαναστατών. Μισει τους Αγγλους που του στερησαν τον πατερα του.
Ο Θλιμμένος Μπούφος είναι ινδιάνος, απόγονος μάγου, γεμάτος προκαταλήψεις και δυσειδαιμονίες, αλλά και σπουδαίος μαχητής. Ειναι μεγαλυτερος σε ηλικια απο τον Μαρκ, και εχει πολεμησει ξανα εναντιων των Αγγλων, τους οποιους μισει επειδη σκοτωσαν μερος της φυλης του. Ο Θλιμμένος Μπούφος ειναι απαισιόδοξος καιι προφητευει συνεχως καταστροφες για τον εαυτο του και για οσους συνανταει. Καποιες φορες εχει δικιο στις προβλεψεις του, σε αλλες πεφτει εξω. Βρίσκεται σε διαρκή αντιπαράθεση με τον σκύλο του Μίστερ Μπλόφα, Φλοκ, που δεν τον συμπαθεί καθόλου και συνεχώς του επιτίθεται, δαγκώνοντάς του τα οπίσθια.
Ο Μίστερ Μπλόφας (ή Μίστερ Μπλουφ) είναι ένας θερμόαιμος μεσήλικας αστός, με απροσδιόριστο παρελθόν το οποίο διάφορες φήμες θέλουν αινιγματικό αλλά και περιπετειώδες, έτοιμος όμως να θυσιάσει τη ζωή του για τον αγώνα της Ανεξαρτησίας και για τους φίλους του. Εχει παλιες γνωριμιες με πειρατες της Καραιβικης Θαλασσας, και αρκετες ιστοριες δειχνουν οτι και ο ιδιος εχει εγκληματικο παρελθον. Εχει αρκετα μυστικα απο το παρελθον, και δεν εξηγει παντα τα κινητρα του στους φιλους του. Ο Μίστερ Μπλόφας ειναι αισιόδοξος και συνηθως κεφατος. Λατρευει το σκυλο του Φλοκ, ενα αδεσποτο που μαζεξε απο τον δρομο. Εχει γινει ο καλυτερος φιλος του Θλιμμενου Μπουφου, παροτι εχουν πολυ διαφορετικες αποψεις.
Το στρατόπεδο των "Λύκων" προστατεύεται από το μικρό στόλο που έχει επικεφαλής τον πρώην πειρατή Καπετάν-Γάντζο, ενώ η μνηστή του Λοχαγού Μαρκ ονομάζεται Μπέτυ και ζει στο φρούριο, μαγειρεύοντας νόστιμα πιάτα για τον αγαπημένο της (τον οποίο τελικά παντρεύεται στο τελευταίο επεισόδιο της πρωτότυπης ιταλικής έκδοσης) και τους υπόλοιπους μαχητές. Η Μπέτυ συμμετεχει και η ιδια καποιες φορες σε μαχες και αποστολες, αν και σπανια οπλοφορει.

Διάδοση

Οι περιπέτειες του Μαρκ εκδόθηκαν με ιδιαίτερη επιτυχία σε τρεις τουλάχιστον ευρωπαϊκές χώρες. Στην Ιταλία (Il Commandante Mark) και στη Γαλλία (Captain S' Wing) ως αυτόνομη έκδοση και στην Ελλάδα, αρχικά από τις εκδόσεις Φλεβοτόμου (Κάπτεν Σουίνγκ) και στη συνέχεια από τις εκδόσεις Ανεμοδουρά στα έντυπα Όμπραξ (1971) και Περιπέτεια (1983).